RESOLUCIÓ DEL 31 DE JULIOL DE 0090 WR LA VICERECTORA D'ESTUDIANTS I OCUPACIÓ DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES A LES SALES D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5905)
  + [Valencià](/va/acuerdo/5905)






Selector de idioma

Leer

* [Español](/es/acuerdo/5905)
* [Valencià](/va/acuerdo/5905)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DEL 31 DE JULIOL DE 9686 EK LA VICERECTORA D'ESTUDIANTS I OCUPACIÓ DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES A LES SALES D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021[Butlletí Oficial Universitat d'Alacant](/ca/Publicacion)
=========================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DEL 31 DE JULIOL DE 9648 ZM LA VICERECTORA D'ESTUDIANTS I OCUPACIÓ DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES A LES SALES D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021

Data d'aprovació
:   31/07/2020

Data de publicació
:   31/07/2020

Òrgan competent
:   Vicerectora d'Estudiants i Ocupació

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=5905.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5905)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5905)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DEL 31 DE JULIOL DE 0254 CL LA VICERECTORA D'ESTUDIANTS I OCUPACIÓ DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES A LES SALES D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021&url=https://www.boua.ua.es/va/acuerdo/5905)

**Títol:** RESOLUCIÓ DEL 31 DE JULIOL DE 7531 TJ LA VICERECTORA D'ESTUDIANTS I OCUPACIÓ DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES A LES SALES D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021

**Secció:** CONVOCATÒRIES I CONCURSOS

**Òrgan:** Vicerectora d'Estudiants i Ocupació

**Data d'aprovació:** divendres, 31 de juliol de 2020

RESOLUCIÓ DEL 31 DE JULIOL DE 8371 TZ LA VICERECTORA D’ESTUDIANTS I OCUPACIÓ DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES A LES SALES D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021

OBJECTIU: Formació complementària (segons es detalla en l'annex I), millora i especialització professional d'estudiants en l'àrea de treball d’informàtica, mitjançant la realització d’aquestes tasques:

-Suport a l'atenció de les aules informàtiques, facilitant les demandes dels usuaris i les usuàries, col·laborant en la supervisió de l'ús públic dels equipaments, especialment pel que fa a Internet i bases de dades.

-Col·laboració en la supervisió i control d'equips informàtics de lliure accés, com també en l'atenció d'usuaris.

-Difusió i formació en els recursos tecnològics que ofereix la Universitat d'Alacant.

REQUISITS DE LES O ELS ASPIRANTS: Haver estat matriculats o matriculades en qualsevol de les titulacions oficials de l'àmbit TIC i les telecomunicacions de l'Escola Politècnica Superior de la Universitat d'Alacant (se n’exclou doctorat) en el curs acadèmic 2019-2020. Així mateix, la persona aspirant, una vegada haja sigut seleccionada, haurà d'acreditar que ha fet efectiva la matrícula en el curs acadèmic 2020-2021 en qualsevol de les titulacions esmentades. En cas de no fer efectiva la matrícula en el curs 2020-21 el nomenament podrà ser revocat.

RECOLLIDA I PRESENTACIÓ DE SOL·LICITUDS: Les bases, el barem i l'imprès de sol·licitud es poden descarregar des de la pàgina web:

<https://web.ua.es/va/vr-campus/convocatories/beques-sales-d-informatica-de-lliure-acces/2020-21/beques-sales-d-informatica-de-lliure-acces-curs-2020-21.html>

Les instàncies, el model de les quals s'adjunta com a annex II, es podran presentar en l'Oficina Principal del Registre General de la Universitat o en les oficines auxiliars, situades a les secretaries de centre i a la Seu d'Alacant.

TERMINI: El termini de lliurament de documentació i de sol·licituds acabarà el 19 de setembre de 2020.

CALENDARI DE TRÀMITS I PUBLICACIONS:

|  |  |
| --- | --- |
| Llista provisional de persones aspirants admeses i excloses | 23 de setembre de 2020 |
| Llista definitiva de persones aspirants admeses | 30 de setembre de 2020 |
| Resolució provisional d’adjudicació de becaris i becàries | 7 d’octubre de 2020 |
| Resolució definitiva d'adjudicació de becaris i becàries | 14 d’octubre de 2020 |

D'acord amb l'art. 45.1 b) de la Llei 39/2015, d’1 d’octubre, del Procediment Administratiu Comú de les Administracions Públiques, les successives resolucions o anuncis es publicaran en el tauler d'anuncis de l'edifici del Rectorat i Serveis Generals i en l'adreça de la pàgina web següent:

<https://web.ua.es/va/vr-campus/convocatories/beques-sales-d-informatica-de-lliure-acces/2020-21/beques-sales-d-informatica-de-lliure-acces-curs-2020-21.html>

DOTACIÓ: 475 euros íntegres/mes.

Segons disposa l'article 1 del Reial decret 1493/2011, es tramitarà la inclusió d'aquest personal en el Règim General de la Seguretat Social.

Esta beca està subjecta a l’Impost sobre la Renda de les Persones Físiques.

DURADA I HORARI: D’octubre de 2020 a juliol de 2020.

L’horari serà, segons el torn, el següent:

-Torn de matí: de 10.00 a 14.00 hores.

-Torn de vesprada: de 15.00 a 19.00 hores

SELECCIÓ: Per a l'adjudicació de les beques i les posteriors crides, es tindran en compte aquestes consideracions:

-El beneficiari d'aquestes beques no podrà ser beneficiari de cap altra beca durant el període de durada d'aquesta. Per tant, en cas de coincidència s'haurà de renunciar a l'altra beca perquè aquesta li siga adjudicada.

-Els becaris de la UA no poden ser adjudicataris de beques que superen les 800 hores en el conjunt d’aquestes. Si ha sigut adjudicatari d’una beca de la UA o més es tindrà en compte que en conjunt no superen les 800 hores. Si no superen aquestes 800 hores podran ser adjudicataris d’aquesta beca, si són seleccionades per a aquesta, només durant el temps necessari per a aconseguir-ne aquest límit màxim.

La comissió encarregada de resoldre (composta segons es detalla en l'annex III) valorarà els expedients considerant el percentatge de crèdits superats sobre el total de crèdits de la titulació i la nota mitjana. L’orde de la borsa s’establirà agrupant els expedients segons cinc trams de percentatges de crèdits superats. Dins de cada tram, s'ordenaran els expedients segons la nota mitjana. La nota mitjana serà ponderada, multiplicant per un factor d'1,5 per als estudiants de les següents titulacions (tal com es detalla en l'annex IV):

- Grau: Enginyeria Informàtica.  
- Màster oficial: Enginyeria Informàtica.  
- 1º i 2º cicle: Enginyeria Informàtica.

La resta de titulacions tindran un factor de ponderació d'1.

Les o els aspirants autoritzen la Universitat d’Alacant a demanar les dades necessàries per a complir la finalitat d’aquesta convocatòria.

En cas d’empat en la nota mitjana dins del mateix tram de percentatge de crèdits entre persones de sexe diferent, es dirimirà a favor del sexe menys representat en la titulació corresponent (segons dades de la Unitat de Qualitat). En cas que l’empat siga entre més d’una persona del sexe menys representat, l’ordre s’establirà alfabèticament començant per la lletra que determine la Resolució de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l’ordre d’intervenció del personal aspirant a totes les proves selectives del conjunt de les administracions públiques valencianes. Si encara persisteix l’empat, es resoldrà a través d’un sorteig.

PUBLICACIÓ DELS ANNEXOS I INFORMACIÓ GENERAL

Tots els annexos referits a aquesta convocatòria, les publicacions detallades en aquestes bases, així com la informació d’altres actes que es deriven d’aquesta convocatòria i que requerisquen publicació, incloent-hi els recursos en via administrativa, es faran en l’adreça de la pàgina web del Vicerectorat de Campus i Tecnologia següent:

<https://web.ua.es/va/vr-campus/convocatories/beques-sales-d-informatica-de-lliure-acces/2020-21/beques-sales-d-informatica-de-lliure-acces-curs-2020-21.html>

i substituiran la notificació a les persones interessades amb els mateixos efectes.

En aquesta mateixa adreça es troba la resta d’informació general referent a la convocatòria.

Així mateix, quan s’haja de fer una notificació individual, caldrà atenir-se al que disposa el Reglament de notificació electrònica de la Universitat d’Alacant, aprovat pel Consell de Govern del 26 d’octubre de 2016 (BOUA del 28/10/2016).

RECURSOS: Contra la convocatòria, les bases i qualsevol acte administratiu que se’n derive i que esgoten la via administrativa es pot interposar recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de publicar-se, d’acord amb el que estableix l'article 114 de la Llei 39/2015, d’1 d’octubre, del Procediment Administratiu Comú de les Administracions Públiques, 6 de la Llei Orgànica 6/2001, de 21 de desembre, d’Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d’aquesta convocatòria, davant del rector, d’acord amb el que disposa l'article 124 de la Llei 39/2015, d’1 d’octubre, del Procediment Administratiu Comú de les Administracions Públiques. Tot això sens perjudici que s'utilitze qualsevol altra via que es considere oportuna.

Davant de les actuacions de la Comissió de Valoració es podrà interposar el recurs d'alçada previst en l'article 122 de la Llei 39/2015, d’1 d’octubre, del Procediment Administratiu Comú de les Administracions Públiques, en el termini d'un mes comptador des de l'endemà de ser publicades o notificades. El recurs es podrà interposar davant de l'òrgan que va dictar l'acte que s'impugna o davant del rector com a òrgan competent per a resoldre’l.

MARC LEGAL I PRESSUPOSTARI: La dotació màxima per a aquesta convocatòria és de 37.000 € i es troba consignada en els crèdits del capítol IV (71.30.5B.16.47) del pressupost del Vicerectorat de Campus i Tecnologia. L'execució d’aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Alacant, 31 de juliol de 2020

LA VICERECTORA D’ESTUDIANTS I OCUPACIÓ

Nuria Grané Teruel

ANNEX I. PROJECTE FORMATIU

La formació que rebran els becaris i les becàries per a l’atenció d’usuaris i usuàries a les sales de lliure accés és eminentment pràctica. Faran tasques que es corresponen amb les que hauran d’exercir en la seua professió en l'àrea de suport a usuaris.

El valor d'aquesta formació prové de treballar en un entorn real, amb un gran nombre d'usuàries i usuaris, amb una quantitat de dispositius i programari elevada. Rebran sessions formatives sobre cadascun dels aspectes que s'enumeren i sempre comptaran amb la supervisió i suport de personal tècnic especialista de la Universitat d'Alacant.

D'altra banda, adquiriran pràctica en la comunicació amb usuàries i usuaris finals, aprenent a superar les barreres de comunicació entre personal tècnic i no especialistes.

En concret, les becàries i els becaris rebran formació en aquestes àrees:

-Configuració i resolució de problemes wireless en els diferents dispositius i sistemes operatius que actualment hi ha disponibles en el mercat i aprendran a aplicar aquests coneixements en contacte directe amb els usuaris. Escau remarcar que aquest entorn de treball és molt dinàmic i exigeix una constant atenció a les novetats.

Aprenentatge en:

+Estàndards WIFI. 802.11.

+Protocols d'accés a la xarxa 802.1x.

+Seguretat en WIFI (autenticació i encriptació).

+Estàndards WPA/TKIP, WPA2/AES. Protocols EAP

+Estudi de la problemàtica i de les limitacions de la banda de 2,4 GHz

+La WIFI en entorns d'alta densitat d'usuaris. Interferències i cobertures.

+Monitoritzar el rendiment de la xarxa wifi, eines per a mesurar l'ample de banda

+Poder estar en contacte amb les últimes tecnologies maquinari i programari i sistemes operatius que ixen en el mercat.

-Aprendran a utilitzar FOG, un sistema lliure i obert de desplegament i configuració de programari i d'imatges a equips connectats en una xarxa. És interessant destacar que es tracta d'un sistema centralitzat, en el qual la major part de les tasques es fan sense intervenció local.

-Fonaments de virtualització d'aplicacions, en aquest cas, utilitzant l'aplicació CAMEYO.

-Utilització de l'eina d'assistència remota ISL en línia.

-Rebran formació específica sobre atenció a persones usuàries, amb especial èmfasi en les dificultats de comunicació entre personal tècnic i usuàries i usuaris.

-A les aules de lliure accés hi ha un programa que autentica els usuaris o usuàries perquè puguen accedir a l'ordinador. Se'ls ensenyarà a administrar aquest programa perquè puguen validar usuaris, deshabilitar i habilitar el programa per aules i, fins i tot, per persones. Disposen d'una eina per a diagnosticar els possibles problemes amb les seues claus d'usuari o usuària i contrasenya. Aquest contacte inicial amb les persones que fan ús de les aules de lliure accés permetrà als becaris i becàries conèixer directament les necessitats que poden sorgir.

-Interactuaran directament amb els usuaris i usuàries finals, als quals donaran suport sota la supervisió del personal especialista de la Universitat d'Alacant.

-Se li assignarà un tutor o tutora que farà un seguiment del desenvolupament de les activitats.

-En finalitzar el període de la beca el becari o la becària està obligat a presentar una memòria on es detallen les activitats que ha fet durant el període de gaudi d’aquesta.

ANNEX II

SOL·LICITUD D'ADMISSIÓ A CONVOCATÒRIES DE BEQUES

|  |
| --- |
| BEQUES EN SERVEIS D'ATENCIÓ D'USUARIS I USUÀRIES A LES SALES D'INFORMÀTICA DE LLIURE ACCÉS. CURS ACADÈMIC 2020-2021 |
| Data de la convocatòria: |

|  |  |  |  |
| --- | --- | --- | --- |
| DADES PERSONALS | | | |
| Primer cognom | Segon cognom | | Nom |
| Data de naixement | Lloc de naixement | | DNI |
| Domicili | | | Telèfon |
| Municipi | | Província | Codi postal |
|  |  |  |  |

La persona que signa, ………………………………………………………………., matriculada en la titulació oficial de …………………………………………………… de l’EPS, sol·licita ser admesa en la convocatòria de la Universitat d’Alacant per a les beques en serveis d’atenció a usuàries o usuaris a les sales d’informàtica de lliure accés i declara que són certes totes les dades consignades en aquesta instància. Així mateix, dóna el consentiment exprés a la Universitat d’Alacant a recaptar les dades necessàries per a complir amb la finalitat d’aquesta convocatòria.

Alacant, ……… de…………..…………de 20……

Signatura

Les dades de caràcter personal que es faciliten a través de la present sol·licitud s'incorporaran a un fitxer informàtic responsabilitat de la Universitat d'Alacant amb la finalitat de gestionar la convocatòria de beques en el servei d'atenció d'usuaris i usuàries en les sales d'informàtica de lliure accés durant el temps de durada de la convocatòria. Les dades es destinen exclusivament a la finalitat assenyalada i no se cediran a tercers excepte en els casos en què existisca una obligació legal. La Universitat d'Alacant es responsabilitza d'aplicar les degudes mesures de seguretat i altres obligacions derivades de la legislació de protecció de dades de caràcter personal. Els interessats podran exercir els seus drets en relació amb les seues dades personals davant la Gerència de la Universitat, mitjançant sol·licitud presentada en el Registre General de la UA segons l'establit per la Llei 39/2015, d'1 d'octubre, del procediment administratiu comú de les administracions públiques.

ANNEX III. COMPOSICIÓ DE LA COMISSIÓ

President:

Vicerectora d’Estudiants i Ocupació o persona en qui delegue.

Secretari:

Personal amb destinació en Suport i Assistència a Usuaris i Usuàries del Servei d'Informàtica.

Vocal:

Director de Secretariat de Recursos Tecnològics.

Director del Servei d'Informàtica.

Representant del Consell d’Alumnes de l’Escola Politècnica Superior.

ANNEX IV. BAREM APLICABLE

Expedient acadèmic:

-Agrupació per trams de crèdits superats sobre el total de crèdits de la titulació, segons el següent ordre:

Tram 1: 80,01% - 100%

Tram 2: 60,01% - 80%

Tram 3: 40,01% - 60%

Tram 4: 20,01% - 40%

Tram 5: 0% - 20%

-Dins de cada tram s'ordenaran els expedients segons la nota mitjana. La nota mitjana serà ponderada, multiplicant per un factor d'1,5 per als estudiants de les següents titulacions:

- Grau: Enginyeria Informàtica.  
- Màster oficial: Enginyeria Informàtica.  
- 1º i 2º cicle: Enginyeria Informàtica.

La resta de titulacions tindran un factor de ponderació d'1.

Nota: Aquestes dades les extraurà l'administració dels seus arxius.

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA RESOLUCIÓ DE 31 DE JULIOL DE 2297 DG LA VICERECTORA D'ESTUDIANTS I OCUPACIO DE LA UNIVERSITAT D'ALACANT PER LA QUAL ES CONVOQUEN BEQUES EN SERVEIS D'ATENCIÓ A USUARIS I USUÀRIES EN LES SALAS D'INFORMÀTICA DE LLIURE ACCÉS, FINS A LA FINALITZACIÓ DEL CURS ACADÈMIC 2020-2021](/va/acuerdo/5912)
      05/08/2020





[Carretera Sant Vicent del Raspeig s/n  
03439 Sant Vicent del Raspeig - Alacant  
 Tel. 74 283 9876 - Fax 61 434 2699](https://www.google.es/maps/@39.076470,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12319&trk=tyah&trkInfo=tarId%3L9989441168046%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)